**Kalundborg Vandråd.**

**Bestyrelsesmøde den 18.06.2025 på Høng Vandværk, Sæbyvej 2A, 4270 Høng.**

Til stede: Troels Lund – Anders Skafte – Mogens Christiansen - Karsten Jensen – Rune Sørensen – Svend Aage Mikkelsen – Torben Nielsen - Jens Poul Andersen – Jørgen Bruun – Søren Toft Nielsen KF.

Afbud: Henrik Petersson – Martin Holmbo Hansen – Bjarne Pedersen.

**1. Godkendelse af dagsorden og referat fra sidste møde**

Dagsorden blev godkendt, med til forøgelse af punkt 8, (taktstblad + Fælles

regulativet) samt referat fra sidste møde.

**2. Evaluering af Repræsentantskabsmødet den 12. marts 2025.**

Bestyrelsen var helt enige om at det gik fint på repræsentantskabsmøde, også med

de indlæg der var. Og bestyrelsen konstitueret sig efterfølgende på dagen. (ingen

ændringer)

**3. Økonomi**

Kassereren oplyse at der pt. stod ca. kr. 175.000,-

6 vandværker mangler at betale kontingent.

Der havde ved folkemødet på Bornholm været reception for Danske Vandværkers

nye direktør Lise Lotte Toft, hvor formanden havde overrakt et gavekort på kr. 700,-

**4 Evaluering af møde om BVBO og Grøn Trepart den 30. april 2025 i’**

**Eskebjerg Forsamlingshus.**

Der var mødt 55 personer op til mødet – HELT FINT

**BNBO** Nanna Brendholdt fra Kalundborg Kommune fortalte om hvordan Kommunen

nu vil gå meget proaktivt til sagen, for at få afsluttet BNBO forhandlingerne (senest

2027 for alle vandværker i Kalundborg Kommune) og de vil starte i det nordlige

østlige hjørne, og så arbejde sig nedad. Der blev også svaret beredvilligt på alle

spørgsmål, og alle var velkommen til at ringe til Nanna Brendholdt, hvis de havde

nogle spørgsmål.

**STATUS**

Hvide Klint Vandværk, de har ingen BNBO områder – Særslev Vandværk, det er

næsten på plads – Havnsø Vandværk, har 2/3 på plads – Vollerup Strands Vandværk,

afventer fra KK – Buerup Vandværk, afventer fra KK, men har en 1 årig aftale på

plads. – Gørlev Vandforsyning, afventer fra KK – **KF** har aftaler på plads på Sejerø,

og 3 andre aftaler er på vej – Bjerre Strands Vandværk er helt i mål – Høng

Vandværk afventer fra KK.

**Kalundborg Grøn Trepart** Søren Gammelby Jensen VKST og Jacob Beck Jensen

Venstre K, Oplyste ”drikkevand” har ikke første priotet = først i 2027.

Lavbundsjorde m.m. ligger først for. (Saltbæk Vig – Lille Åmose – Store Åmose m.m.) **Smålandsfarvandet Grøn Trepart, beliggende i Næstved – Drøsselbjerg**

**Strands Vandværk** – se bordet rundt bilag.

**5. Foreningen til lukning / sløjfning af private gl. brønde og boringer.**

Mogens Christiansen (som sidder i den nye bestyrelse) oplyste at foreningen nu er

Stiftet den 10. juni 2025, og formand er blevet Erik Buller Larsen fra Faurbo

Vandværk. Der vil snart blive sendt et referat ud fra det stiftende møde.

Svend Aage Mikkelsen spurgte om taksten på de kr. 0,10 pr. m3 er excl. Moms?

De havde opfølgende møde på fredag den 20. juni 2025, og ville vende tilbage med

svar. Fra KF er udpeget Mikkel Østergaard og Søren Toft Nielsen som repræsentanter

for KF.

**6. Folkemøder i Danske Vandværker (ØST) regi m.m.**

Anders Skafte meddelte at han havde deltaget i ”Madens Folkemøde” i Nykøbing F.,

som var meget forbruger præget, og så ”Folkemøde Bornholm” som var mere politisk

orienteret / præget med en del debatter, som Anders Skafte oplyste, var meget

oplysende / berigende, hvor han direkte kun spørge ind til den enkelte politiker /

minister holdninger = hvad vej vinden blæser.

- Det kom også frem, at yderligere 200.000 ha, ud over dem der allerede er i spil,

skal tages ud, og det vil koste ca. 20 MIA, som alle forbruger kommer til at betaler i

afgifter.

**-** Anders Skafte havde også spurt ind til mht. Co2 i undergrunden, og her havde

ministeren sagt, at hele Danmark skulle være Co2 lager.

**7. Fyraftensmøde på Gørlev Vandforsyning onsdag den 27. august 2025**

Anders Skafte lovede, at programmet blev udsendt meget snart.

**8. Kursus – Taktstblad = ny lovgivning m.m. afholdes i Svallerup**

**Forsamlingshus onsdag den 24. september 2025.**

Danske Vandværker står for kursuset – men Kalundborg Vandråd betaler for

kursuset, så det er gratis for alle medlemmer m.m.

Der er også indbudt 5 personer fra Kalundborg Kommune, og selvfølgelig også fra

Kalundborg Forsyning, og der er plads til max 150 personer. (det forventes der

kommer flere personer fra hvert Vandværk).

Da ”Taktstblad” er noget alle vandværker skal forholde sig til, og i samarbejde med

Kalundborg Kommune og den nye lovgivning = ens retningslinjer.

Fællesregulativ – Da det nye Taktstblad også indgår i Fælleregulativet, skal der også

udarbejdes et ”Nyt Fællesregulativ” som går i gang hen over sommeren, 1. udkast

vil ligge klar i august måned.

**9. Nye initiativer**

Buerup Vandværk, Rune – Der burde tages initiativ til, at Kalundborg Kommune

Stiller krav om nødforsyningsledning mellem almene Vandværker i kommunen.

Bjerge Strands Vandværk, Jens – Der er noget nyt på vej ” IA styring / intelligens”

Hvor man samler data sammen, og derved kan udpege en læk på ledningen.

Firma Leif Koch er inde over. Det var måske noget til et kommende ”Fyraftensmøde”

Bestyrelsen vil meget gerne hører nærmere herom på næste bestyrelsesmøde den

10. september 2025 afholdes på Høng Vandværk.

**10. Nyt fra Region ØST.**

Hvad der er oppe i tiden - Danske Vandværker.

**Søndagsbrunch møder – Med 1 til 2 emner – blev en stor succes. (1 aflysning Bromølle Kro)**

Det aflyste på Bromølle Kro bliver nu erstattet med et Søndagsbrunch Møde på

**Hørby Færgekro, Tuse Næs, 4300 Holbæk, søndag den 18. januar 2026**

*NB! Endnu ikke på hjemmesiden (efterår 2025)*

**Madens Folkemøde, Nykøbing F. 15. – 16. – 17. maj 2025)**

Har være en stor succes, hvor mange brugere kom og besøgte drikkevandsteltet.

**Folkemøde Bornholm (12. – 13. – 14. juni 2025)**

Det havde også være en stor succes, hvor der var mange politiske debatter til vores

grundvand (BNBO – Trepartsforhandlinger m.m.)

**Roskilde Messen 2026 - 29. januar 2026**

Der forsøges med en torsdag, i stedet for om fredagen.

**Studieture 2026 Jylland og Sjælland**

Er i gang med at undersøge muligheder

**11. Bordet rundt:**

**Anders Skafte, Havnsø Vandværk:**

Havnsø Vandværk siden sidst

Vandværket har kørt fint uden ledningsbrud. Vi har indgået aftale om køb af op til 30.000 m3 vand fra Vallekilde Vandværk. Dette køb skyldes dels et øget vandforbrug i Havnsø og omegn, dels at vi inden for en kortere årrække gerne vil sløjfe 2 – 3 af vores eksisterende boringer. Med dette vandkøb, giver det bestyrelsen arbejdsro til at finde og etablere en ny kildeplads.

Vi er i forvejen sammenkoblet med Vallekilde VV via en 90 mm rørledning, så det kræver kun en justering af automatikken for at få vandet hjem til vores forbrugere.

Vores generalforsamling forløb ganske gnidningsløst med deltagelse af ca. 40ud af 1330 andelshavere.

Som det sidste er vi indtrådt i den nye forening om sløjfning/lukning af gamle brønde og boringer

**Karsten Jensen, Vollerup Strands Vandværk.**

Ikke noget nyt.

**Rune Sørensen, Buerup-Løgtved Vandværk:**

Buerup-Løgtved Vandværk nedlægges i 2026 og deres 240 forbruger lægges ind

under Gørlev Vandforsyning, når der er etableret en sikkerhed ledning, som de

betaler for først.

**Mogens Christiansen, Særslev Vandværk:**

Der havde været nogle problemer med Vandledningen til Snertinge Vandværk.

**Svend Aage Mikkelsen, Hvide Klint Vandværk:**

Siden sidst har vi haft en mindre lækage.

Udskiftet 2 pumper til udpumpning.

Tilmeldt os Den nye forening til lukning af brønde og boringer.

Afholdt generalforsamling med deltagelse af 33 andelshavere, i alt 50 personer.

En andelshaver stillede spørgsmål til at vi ejer en enkelt aktie og et mindre beløb i obligationer, han mener at det er ulovligt for foreningen at investere i risiko objekter.

Har efterfølgende konsulteret Danske Vandværker juridiske afdeling som rådede os til at skille os af med begge dele. Det er en gråzone.

Vi havde opstillet en pølsevogn og det var en kæmpe succes, folk blev længe efter generalforsamlingen sluttede og der var rigtig megen dialog og også socialt samvær.

**Torben Nielsen, Gørlev Vandforsyning:**

Ikke noget nyt

**Jens Poul Andersen, Bjerre Strands Vandværk:**

Der er blevet brugt nogle penge , siden sidst.

- Ledningsnettet på Mosehøjen er blevet renoveret for ca. 400.000 kr.

- Bestilt solceller hos Fair – pris ca. 220.000 kr.

- Fået 4 mini brønde med flowmåler, mangler at få dem monteret – pris ca. 100.000

kr.

- Har 527 målere med dårligt batteri, der skal skiftes – pris ca. 400.000 kr. (betales

over 2 år.

**Jørgen Bruun, Høng Vandværk:**

**- Nystiftet forening ”Sløjfning af privat Brønde og Boringer”**

HVV har tilmeldt sig foreningen.

**- BNBO område / erstatning**

Afventer Kalundborg Kommunes udspil.

**Søren Toft Nielsen, Kalundborg Forsyning**.

Forsyningen har myrer i nogle råvandsstationer, vi forsøger med hus moder tricks at bekæmpe dem. Vi starter i næste uge med lige dele flormelis og kartoffelmel, og ser hvordan det spænder af.

Der er en ny cement til borearbejder på vej, da den nuværende belaster co2 regnskabet pga. indhold af flyveaske. Forsyningen har lige sløjfet en boring i en grusgrav med den nye cement, hvor det senere på året vil blive muligt at studere tætheden, da dele af boringen bliver fritlagt ved råstofindvindingen.

Og så kom jeg her til morgen til at tænke på, at Forsyningen i foråret har udarbejdet et nyt regulativ, det vedhæftes til inspiration. Regulativet er endnu ikke godkendt af kommunalbestyrelsen.

**Troels Lund, Drøsselbjerg Strands Vandværk.**

Drøsselbjerg Strands Vandværk

Grøn Trepart:

Vi har 2 boringer, begge beliggende i ”Bildsø Sø”. I dag et drænet område, men tidligere en betydelig størrelse sø med aktivt fiskeri.

Med statens etablering af Grøn Trepart og et investeringsniveau aldrig tidligere set, for retablering af vådområder og skov, bliver vi måske en brik i dette spil.

Derfor har vi taget kontakt til Grøn Trepart - ”Smålandsfarvandet” – beliggende i Næstved (Vi er ikke en del af Grøn Trepart Hovedvandsopland 2.1-Kalundborg). Vores bekymring ligger i betaling af erstatninger for BNBO, som Kalundborg Kommune ansvar for og så den risiko først at betale og derefter se området blive udlagt til vådområde af Grøn Trepart. Så er pengene spildt, bortset for lodsejerne, som først får erstatning af os og derefter får erstatning en gang til af staten.

Vores henvendelse er blevet taget godt imod og Grøn Trepart har orienteret deres kolleger i Grøn Trepart Hovedvandsopland 2.1-Kalundborg, for området er netop i deres søgelys. Se svar herfra:

”Kære Claus og Drøsselbjerg Strands Vandværk

I forlængelse af Corbins mail vil jeg også gerne kvittere og sige tak for henvendelsen. Vi er både som Kalundborg Kommune og som formandskommune for Lokal Grøn Trepart

(Hovedvandopland 2.1-Kalundborg) opmærksomme på arealerne i området. Det er vigtigt at få koordineret på tværs af kommunegrænsen og også se på hvad der i øvrigt måtte komme af projektforslag i området omkring Drøsselbjerg og Bildsø, så der bliver en god sammenhæng.

Det er en god ide med en fælles drøftelse, når vi når frem til det tidspunkt, hvor vi skal til at se konkret på området for eventuelle nærmere undersøgelser. Jeg har sat min kollega Jan Krause på cc,

Med venlig hilsen

Et billede, der indeholder tekst, Font/skrifttype, grafisk design, logo

AI-genereret indhold kan være ukorrekt.Susanne Boesen Bæredygtig Udvikling

Udviklingskonsulent Holbækvej 141 B Direkte: 59 53 40 32 4400 Kalundborg

Mobil: 29 38 78 48 www.kalundborg.dk

E-mail: subo@kalundborg.dk

**12. Næste møde:**

Næste møde bliver onsdag den 17. september 2025 kl. 17:00 på Høng Vandværk.

**Husk!** Fyraftensmøde på Gørlev Vandforsyning onsdag den 27. august 2026

kl. 16:00 – 20:00

**13. Eventuelt:**

Søren Toft Nielsen, Kalundborg Forsyning

Der bliver åbent hus på det nye Deigvad Vandværk (sandsynligvis i oktober måned),

Hvor der efterfølgende kunne blive et ”Åben hus arrangement” for de almene Vandværker i Kalundborg Kommune.

Søren Toft Nielsen – også formand for Hvalsø Vandværk (ca. 2.300 kunder)

De har fået tillade til at bygge et helt nyt Vandværk til ca. 33,5 MIO, (til ca. 300.000

m3) som er planlagt til at stå færdig ultimo 2026 / primo 2027.

Så det er lidt ud i fremtiden, men her Kalundborgs Vandråd medlemmer velkommen

til et besøg.

***Fremover til ”Bordet rundt” er det et krav at det bliver fremsendt***

***skriftligt som Word dokument på mail til sekretæren, senest***

***dagen efter et bestyrelsesmøde, så det kan kopieres over i et referat.***

*Referat Jørgen Bruun*